A4-0390/98

Ehdotus neuvoston säädökseksi pöytäkirjan tekemisestä Euroopan unionista tehdyn sopimuksen K.3 artiklan perusteella rahanpesun määritelmästä tietotekniikan käytöstä tullialalla tehdyssä yleissopimuksessa ja ajoneuvon rekisteröintitietojen sisällyttämisestä yleissopimuksessa olevaan tietojen luetteloon (10546/98 - C4-0490/98 - 98/0912(CNS))

Ehdotus hyväksyttiin seuraavin tarkistuksin:

(Tarkistus 1)

1 ARTIKLA

1 artiklan 1 kohdan toinen luetelmakohta (yleissopimus)

>Alkuperäinen teksti>

- kansainvälisestä laittomasta huumausaineiden kaupasta tai yhteisön tai kansallisten tullisäännösten rikkomisesta peräisin olevan, suoraan tai välillisesti saadun taikka suoraan tai välillisesti siinä käytetyn omaisuuden tai tuoton siirtoa, muuntamista, kätkemistä tai peittelyä.

>EP:n äänestyksessä hyväksytty teksti>

- törkeistä rikoksista tai yhteisön tai kansallisten tullisäännösten rikkomisesta peräisin olevaa, suoraan tai välillisesti saatua taikka suoraan tai välillisesti siinä käytettyä, rikoksen tuottaman hyödyn rahanpesua, etsintää, takavarikkoa ja menetetyksi tuomitsemista koskevan Euroopan neuvoston yleissopimuksen N:o 141 6 artiklassa mainitusta toiminnasta saatua omaisuutta tai tuottoa. Törkeisiin rikoksiin kuuluvat joka tapauksessa rikokset, joista voi seurata enimmäisajaltaan yli vuoden mittainen vapausrangaistus tai vapaudenriiston käsittävä turvaamistoimenpide, tai kun on kyse sellaisista valtioista, joiden oikeusjärjestyksessä säädetään rikosten vähimmäisrangaistuksesta, rikokset, joista voi seurata vähimmäisajaltaan yli kuuden kuukauden mittainen vapausrangaistus tai vapaudenriiston käsittävä turvaamistoimenpide.

(Tarkistus 2)

2 a ARTIKLA (uusi)

7 artiklan ensimmäisen kohdan ensimmäinen virke (yleissopimus)

>Alkuperäinen teksti>

>EP:n äänestyksessä hyväksytty teksti>

2 a artikla

>Alkuperäinen teksti>

>EP:n äänestyksessä hyväksytty teksti>

Muutetaan yleissopimuksen 7 artiklan ensimmäinen virke seuraavasti:

>Alkuperäinen teksti>

>EP:n äänestyksessä hyväksytty teksti>

«Oikeus saada tullitietojärjestelmään sisältyvät tiedot suoraan käyttöön varataan yksinomaisesti kunkin jäsenvaltion nimeämille kansallisille viranomaisille sekä Euroopan poliisivirastolle (Europol).»

Lainsäädäntöpäätöslauselma, johon sisältyy Euroopan parlamentin lausuntoehdotuksesta neuvoston säädökseksi pöytäkirjan tekemisestä Euroopan unionista tehdyn sopimuksen K.3 artiklan perusteella rahanpesun määritelmästä tietotekniikan käytöstä tullialalla tehdyssä yleissopimuksessa ja ajoneuvon rekisteröintitietojen sisällyttämisestä yleissopimuksessa olevaan tietojen luetteloon (10546/98 - C4-0490/98 - 98/0912(CNS))(Kuulemismenettely)

Euroopan parlamentti, joka

- ottaa huomioon neuvoston ehdotuksen (10546/98 - 98/0912(CNS)),

- neuvoston kuultua sitä Euroopan unionista tehdyn sopimuksen K.6 artiklan toisen kohdan mukaisesti (C4-0490/98),

- ottaa huomioon työjärjestyksensä 58 artiklan,

- ottaa huomioon kansalaisvapauksien ja sisäasiain valiokunnan mietinnön (A4-0390/98);

1. Hyväksyy neuvoston ehdotuksen parlamentin tekemin tarkistuksin;

2. Pyytää tulla kuulluksi uudelleen, jos neuvosto aikoo tehdä huomattavia muutoksia ehdotukseensa;

3. Kehottaa puhemiestään välittämään tämän lausunnon neuvostolle ja komissiolle.